|  |  |  |
| --- | --- | --- |
| Bosna i Hercegovina  Federacija Bosne i Hercegovine  Zeničko-dobojski kanton  OPĆINA BREZA  Općinski načelnik |  | Bosnia and Herzegovina  Federation of Bosnia and Herzegovina  Zenica-Doboj Canton  **MUNICIPALITY OF BREZA**  Municipality Mayor |

Na osnovu odredaba člana 15. stav 1 alineja 2. Zakona o principima lokalne samouprave u Federaciji BiH (“Službene novine Federacije BiH”, broj: 49/06 i 51/09), i člana 122. Statuta Općine Breza (“Službeni glasnik Općine Breza” broj: 7/21) i člana 5 stav (3) Odluke o osnivanju Savjetodavnog odbora građana, broj: 01/2-04-1235/2024 od 16.04.2024. godine načelnik objavljuje

**JAVNI POZIV**

**za izbor i imenovanje članova Savjetodavnog odbora građana Općine Breza**

**Član 1.**

Objavljuje se Javni poziv za izbor i imenovanje članova Savjetodavnog odbora građana Općine Breza.

**Član 2.**

Kandidate za članove Savjetodavnog odbora građana mogu predložiti:

* organizacije civilnog društva,
* javna preduzeća,
* javne institucije,
* privatni poslovni subjekti locirani u jedinici lokalne samouprave (u daljem tekstu JLS),
* profesionalna udruženja (udruženje poslodavaca, privredne komore, i sl.),
* udruženja i fondacije koje u skladu sa svojim statutom provode aktivnosti usmjerene na žene, mlade i/ili marginalizovane kategorije,
* građani-aktivisti svih starosnih skupina.

**Član 3.**

1. Kandidati za članove Savjetodavnog odbora građana biraju se na osnovu sljedećih kriterija:
2. Savjetodavni odbor građana će se sastoji od 7 članova, uključujući predsjedavajućeg i zamjenika predsjedavajućeg. Zainteresovane lokalne organizacije mogu predložiti kandidate koji će ispuniti polovinu raspoloživih mjesta u Savjetodavnom odboru građana, dok će preostalu polovinu raspoloživih mjesta ispuniti građani koji predstavljaju lokalnu zajednicu bez organizacione pripadnosti.
3. Broj članova Savjetodavnog odbora može varirati u zavisnosti od broja lokalnih zajednica, spremnosti pojedinaca i predstavnika lokalnih organizacija da učestvuju.
4. Članovi Savjetodavnog odbora građana moraju biti punoljetna lica, moraju imati prebivalište na području općine, i moraju biti neutralna - da nisu državni službenici na bilo kojem nivou vlasti, da nisu zaposleni u lokalnoj upravi i da nisu članovi organa političke stranke.
5. Kriteriji za izbor članova Savjetodavnog odbora građana iz stava 1. ovog člana su:

* motiviranost da postanu članovi Savjetodavnog odbora građana,
* prethodno iskustvo u inicijativama/projektima u lokalnoj zajednici,
* čvrsta opredjeljenost da po potrebi izdvoje najmanje 10 sati mjesečno za volonterski rad tokom 24-mjesečnog mandata,
* želja da doprinesu pozitivnim promjenama u zajednici,
* drugi relevantni kriteriji.

**Član 4.**

Djelokrug rada Savjetodavnog odbora građana obuhvata sljedeće oblasti:

1. pružanje savjeta i podrške JLS u angažmanu građana u procesima lokalne uprave i identifikaciji novih prilika za učešće građana. U saradnji sa nadležnim predstavnicima JLS, Savjetodavni odbor građana će organizovati prilike za građane da na direktan ili indirektan način učestvuju u definisanju, planiranju i realizaciji potreba i prioriteta u oblastima koje se smatraju izuzetno značajnim za zajednicu, kao što su pružanje usluga, priprema budžeta, prostorno planiranje, prevencija korupcije, i sl.
2. učestvovanje u nadzoru i praćenju provedbe ključnih funkcija JLS (kao što su realizacija budžeta, provedba lokalnih strategija i akcionih planova, i sl. ).
3. zagovaranje provedbe projekata i inicijativa koje su građani identificirali kao prioritetne. Pri tome, Savjetodavni odbor građana će podržati napore organizacija civilnog društva i ostalih lokalnih partnera da povećaju budžetsku pismenost, pitanje zagovaranja i sl.
4. pružanje pomoći JLS da povećaju svijest i unaprijede načine informisanja građana o njihovom radu, kako bi osigurali da informacije budu usmjerene na i dostupne svim građanima, uključujući žene, mlade i marginalizirane grupe.

Pored ovih ključnih oblasti djelovanja, Savjetodavni odbor građana, može poduzimati i ostale aktivnosti u dogovoru sa nadležnim predstavnicima JLS. Mandat Savjetodavnog odbora građana će biti utvrđen opisom specifičnih aktivnosti, koji će biti izrađen u toku uspostavljanja Savjetodavnog odbora građana.

**Član 5.**

**Prijave kandidata za članstvo u Savjetodavnom odboru građana je potrebno u pisanoj formi dostaviti neposredno na protokol Općine Breza, poštom na adresu Bogumilska br. 1 s naznakom za “Prijava za Savjetodavni odbor građana Općine Breza -NE OTVARAJ.**

**Uz prijavni obrazac potrebno je dostaviti kratko motivaciono pismo, biografiju, dokaz o mjestu prebivališta (CIPS).**

Neblagovremene i nepotpune prijave neće se uzimati u razmatranje.

**Član 6.**

Obrazac za podnošenje prijava kandidata za članstvo u Savjetodavni odbor građana koje predlažu zainteresovane lokalne organizacije (O1) kao i Obrazac za podnošenje prijave za članstvo u Savjetodavni odbor građana od strane građana (O2) koji predstavljaju lokalnu zajednicu bez organizacione pripadnosti, nalaze u prilogu ovog Javnog poziva i mogu se preuzeti sa web stranici Općine Breza pod “Javni pozivi” ili se mogu preuzeti direktno u Centru za pružanje usluga građanima Općine (Šalter sala).

**Član 7.**

Javni poziv je istovremeno objavljen na web stranici Općine ([www.breza.gov.ba)](http://www.breza.gov.ba)) i oglasnoj ploči Općine Breza, a obavještenje o objavljenom Javnom pozivu i njegovom sadržaju će se distribuirati putem mjesnih zajednica, lokalnih medija, lokalnih organizacija civilnog društva i poslovnih subjekata.

Javni poziv ostaje otvoren 10 (deset) dana od dana objavljivanja.

**Član 8.**

1. Služba za privredu će na osnovu pristiglih prijava izvršiti provjeru ispunjavanja uslova i kriterija od strane prijavljenih kandidata i u roku od 5 (pet) dana od isteka roka za podnošenje prijava formirati Komisiju za izbor kandidata koja će sačiniti izvještaj o provjeri te utvrditi listu kandidata koji ispunjavaju uslove i kriterije iz člana 5. Javnog poziva.
2. Kandidati s najvišim ocjenama ulaze u uži izbor i biće pozvani na razgovor. Ukoliko bude prijavljeno četiri (4) ili manje kandidata bez obzira da li predstavljaju organizacije ili građane u tom će slučaju svi kandidati biti intervjuisani. Prilikom konačnog izbora, u mjeri u kojoj je to moguće, Komisija za izbor će voditi računa o zastupljenosti svih starosnih skupina, jednakopravnosti spolova, vještinama i obrazovanjem prijavljenih kandidata.
3. Izvještaj o izboru kandidata za članstvo se objavljuje se na web stranici Općine ([www.breza.gov.ba](http://www.breza.gov.ba)) pod “Javni pozivi” kao i na oglasnoj ploči općinske uprave.

**Član 9.**

Načelnik će, nakon objave popisa važećih kandidatura, u roku od 5 (pet) dana od objave izvještaja iz člana 8. Javnog poziva, donijeti Odluku o imenovanju članova Savjetodavnog odbora građana.

**Član 10.**

U postupku imenovanja članova Savjetodavnog odbora građana, vodit će se računa o potrebi ravnopravne zastupljenosti osoba oba spola.

Broj: 01/2-04-1235-1/2024

Breza, 18.04.2024. godine

|  |  |
| --- | --- |
|  | **Općinski načelnik**  \_\_\_\_\_\_\_\_\_\_\_\_\_\_\_\_  Vedad Jusić |